cyanic-selkie/wikianc huggingface dataset:
Colonia
Colonia s'assitia en vera el riu Rin. Duranti el Sacru Empériu Romanu Germánicu, hue residencia el Arçobispu de Colonia, unu los prencipalis cargus eclesiásticus d'entoncis. La su univelsiá es una de las mas antiguas d'Uropa
Dinamarca
Dinamarca, oficialmenti Reinu de Dinamarca (en danés Kongeriget Danmark), el su senificau literal es "la tierra o marca de los danesis", es el mas chiquininu en estensión d'entri los paisis nórdicus i tamién el mas meridional. Dinamarca holma parti d'Escandinavia i sólu tien arrayu terrestri con Alemaña. Dendi 1999 está unia por carretera i ferrocarril con Suécia por la Puenti d'Oresund al sulesti i arraya al norti con Noruega. Dinamarca cuenta con dos territórius d'ultramar o territórius dependientis, Groenlandia i las Islas Feroes, que disfrutan dun elevau nivel d'autonomia.
Etimolugia
El nombri de Dinamarca procedi de la marca o zona fronteriça que desapartaba el Empériu Carolingiu (sigrus VIII i IX) de los réinus danesis assitiaus en Jutándia, i llamá por ellus Danmark, estu es: "la marca de los danesis".
Geografia
La península de Jutlándia s'estiendi unus 300 km dendi el arrayu alemán con Schleswig-Holstein acia el norti. La su costa oesti está protegia por dunas i bancus d'arena de las tempestais nel mari del Norti. Las 443 islas s'assitian nel mari Bálticu que holma tamien el arrayu esti de Jutlándia. Sólu 76 destas islas están abitás. L'altura meya de Dinamarca es namás que 31 m por cima del nivel del mari.
El paisaji danés hue hormau en gran parti polos glaciaris que cubrían por completu esta zona. Enas ias i venias de las masas de yelu s'acumularun colinas de material arenosu. Ogañu un cinturón d'estas colinas desaparta el esti del oesti de Jutlándia.
Al esti de Jutlándia, desapartá por el estrechu del "pequeñu cintu" de Belt, s'alcuentra la isla Fionia i nel su cantu suresti sigui la isla de Langeland ("tierra larga"), argu más chica.
Flora
La vegetacion autóctona está holmá por bosquis d'árvulis con oja caduca. Enas reforestacionis estus están desapartaus ca vezi mas por coníferas i abetus. La mayol parti de los bosquis se gasta comu protecion a la escontra los cherus i pa evital la pérdia de tierra i arena por el cantu del mari del norti.
Fauna
Ahueraparti de ciervus i venaus no s'án conservau animalis mayoris enos bosquis de Dinamarca. Nostanti ai una fauna emportanti i variá d'avis. La contaminacion ambiental es la prencipal amenaça pa la fauna danesa enas zonas acuáticas cerca de las costas i enus lagus i rius del enteriol.
El pudel en Dinamarca
En 1849, Dinamarca pasó a sel una monarquia constitucional con l'adoción duna nueva constitucion. El monarca es forlamenti el jefi del Estau, peru ese papel es puramenti ceremonial.
El pudel ejecutivu es ejerciu polos menistrus, huendu el primel menistru solu el "primeru entri igualis" (primus inter pares). El pudel legislativu está envestiu nel parlamentu, conociu como Folketing, que consisti en 179 miembrus.
Los tribunalis de Dinamarca son fucionalis i almenistrativamenti endependientis de los poderis ejecutivu i legislativu.
Las elecionis pa el parlamentu tienin lugal ca cuatru añus, peru el primel menistru puei convocal elecionis antecipadas.
Devisionis almenistrativas
Dendi el 1 jeneru de 2007, Dinamarca está deviia en 5 regionis (regioner) i 98 comunas (kommuner) o monicípius. Las cincu regionis dessistentis son:
Economia
La muelna economía de mercau de Dinamarca premiti que dessista una agricurtura d'alta tecnolohia, unus altus nivelis de bienestal, una monea establi i una alta dependéncia de los mercaus esterioris. Dinamarca es un esportaol netu de produtus alimentárius i nirgía i tienin una balança de pagus positiva.
Un 75% de los labutantis danesis pretenci a argún sindicatu dentru de la Confederación Danesa de Sindicatus. Las relacionis entri los sindicatus i la patronal son de cooperacion. Los convenius laboralis que fijan los orárius e labutu i los salárius se negocian entri la patronal i los sindicatus, con una mínima implicación del goviernu.
El goviernu á siu escapaz d'igual o superal los criterius económicus de convergencia necesárius pa entral ena unión económica i monetária de la Unión Uropea. Nostanti, Dinamarca, nun referéndum que hizun en setiembri de 2000, dijun de non adotal el euru comu monea.
31 marçu
El 31 marçu es el dia númeru 92 del añu en el calandáriu gregorianu i el número 91 enos añus bisiestus. Quean 235 dias pa acabbal el añu.
Radioatividá
La radioatividá es la emision de nirgía pola desintegracion de núcleus d'átomos inestablis. La nirgía emitia sonin partículas con carga elétrica u ondas electromanéticas, que ionizan el meyu que atraviesan. Una escecion lo constitui el neutron, que no posei carga, pero ioniza la materia en holma indireta. Enas desintegracionis radiativas se tienin várius tipus de radiacion: alfa, beta, gamma i neutronis. Tamien lo poemus definil como un fenómenu físicu natural, por el cual angunos cuelpus o elementus químicus llamaus radiativus, emitin radiacionis que tienin la propieá d'enpresional placas fotográficas, ionizal gasis, proucil fluorescencia, atravesal cuelpus opacus a la lus ordinaria, etc. Debiu a essa capaciá se les sueli denominal radiacionis ionizantis (en contrasti conas no ionizantis). Las radiacionis emitias puein sel electromanéticas, en holma de rayus X o rayus gamma, o bien corpuscularis, como puein sel núcleus de Heliu, eletronis o positronis, protonis u otras. En resumin, es un fenómenu que ocurri enos núcleus de ciertus elementus, que sonin capacis de transholmal-se en núcleus d'elementus d'otrus átomus. La radiativiá es una propieá de los isótopus que sonin "inestablis". Es izil, que se mantienin en un estau escitau enas sus capas eletrónicas o nuclearis, con lo que pa arcançal el su estau hundamental ebin perdel nirgía. Lo hazin en emisionis electromanéticas o en emisionis de partículas con una determiná nirgía cinética. Esto se prouci variandu la nirgía de los sus eletronis (emitiendu rayus X), los sus nucleonis (rayu gamma) o variandu el isótopu (al emitil dende el núcleu electronis, positronis, neutronis, protonis o partículas mas pesás), i en várius pasus sucesivus, cono que un isótopu pesau puei terminal conviltiéndu-se en unu muchu mas ligeru, como el Uraniu que con el transcurril de los sigrus acaba conviltiéndu-se en plomu. Es aprovechá pala otencion de nirgía, gastá en medecina (radioterapia i radiodiagnósticu) i en aplicacionis endustrialis (medias d'espesoris i densiais entre otras).
La radiativiá puei sel:
Barcelona
Barcelona es la capital de Cataluña i la provincia de Barcelona, assitiá ena costa mediterránea, a 120 km del arrayu con Francia, i los Pirineus nuna llanura limitá pol mari al esti, la Sierra de Collserola al oesti, el ríu Llobregat al sul i el ríu Besós al norti. Por vel síu capital del Condalgu de Barcelona, se sueli aluil a ella cona denominación de Ciá Condal. Es la segunda ciá más importanti d'España al atrás dela capital, Mairil, i la décima dela Unión Uropea.
Kroncong
El kroncong (prenunciáu "cronchóng") u keroncong es un istrumentu musical d'Indonésia con origin portugués autáu al ukelele y un géniru musical entrepretáu cona vo d'una cantanti femenina, un kroncong y un frautista, a lo que se puein añiíl otrus istrumentus.
La música kroncong apaició nel sigru XVI cuandu los marinus trujun istrumentus y músicas portuguesas pa Indonesia. Jue assimiláu polas gentis del puebru y adoptáu pol tolas crassis socialis. Uguañoti se considera una parti más del folklori indonesiu (especialmenti javanés, inque las letras suelin estal en indonesiu).
El keroncong traicional acústicu tíni un espíritu melancólicu caraiterísticu mu autáu al del fado portugués. El keroncong agora sueli estal consideráu cumu música passá de moa pola moceá indonesia, anque dende los añus 60 el géniru se moerniðó añiyendu istrumentus cumu tecráus, guitarras eléctricas y baterías criandu el pop keroncong.
El repertoriu utiliða el tonu mayol occiental con angunus ejemprus del menol. Sólu hain escepcionis a éstu cuandu las orquestas de keroncong tocan cantaris javanesis traicionalis. La música javanesa tíni escalas y intervalus esconocíus ena música occiental. El keroncong javanés antocis mantíni los intervalus occientalis peru adopta una escala pentatónica que s'aproxima a una las prencipalis escalas septatónicas javanesas.
Rio de Janeiro
Río de Janeiro es una ciá de Brasil, ena costa atlántica, capital el estau omónimu. Es la segundera ciá mayol de Brasil al atrás de São Paulo. Hue la capital Brasil dendi 1763 hata 1960, quandu passó a Brasília.
Es una ciá mu conocia por el su Antrueju i las sus prayas, como Copacabana e Ipanema.
An Pierlé
An Pierlé (el su nombri conpretu es An Miel Mia Pierlé) es una cantora i música belga.
Estória
Tuvu nacéncia en 1974 en Deurne, Bélgica. Dende mu nuevina el su ceviqui hue la música i la actuacion, sigún las sus própias parabras: "actual, cantal, hazel música i bailal i, de sel possibri, tó a la vezi". No le cumpria albondu la su hormacion pianu con pieças crássicas i quandu tenia 17 añus entró ena escuela Studio Herman Teirlinck, en Antwerp. A los tres añus plática en dicha escuela, ya conponia las sus própias músicas i las cantava, entepretandu-las al pianu.
Endespues anduvu tocandu en destintus clubis música hata qu’en 1996 s’arrochó a participal nel Rock Rally Humo, andi tuvu déssitu. Hizu una version de Are friends electric de Gary Numan que tuvu güena acogia enos arrádius. Anduvu dos añus endespues participandu con el grupu teatral Bernadetje i ena sérii Moeder waarom leven wij, entrevolandu actuacionis por Bélgica i Olanda.
El su primel discu hue Mud stories, espubricau nel 1999, andi s’alvierti la sublimi coyontura entre pianu i vos i a vezis, el alcordion. Las grabacionis tocantis al pianu elétricu huerun del 1998, mentris que las del acústicu se hizun ena primavera el añu siguienti. El discu otuvu la aprevacion el púbricu, vendiendu-se 25.000 cópias entre Bélgica i Olanda.
El segundu discu vinu en 2002, entitulau Helium Sunset. Esti trebaju cuenta con una mayol estrumentacion, comu baterias o violonchelu.
Siguiendu a esti discu, nel mesmu añu, grabó An juntu con orquesta un nuevu discu entitulau Live Jetset with Orchestra.
Una nueva edicion de dos discus el Helium Sunset salió nel 2005, cuyus el segundu enclui el su déssitu Il est 5 heures (Paris), por mé el qual consiguió una mayol dehusion en paisis comu Fráncia o Reinu Uniu.
El su últimu discu data del 2006, grabau cona White Velvet en mayu el 2006, cuyu primel cenzillu hue How does it feel?. El su títulu es An Pierlé & White Velvet.
Discografia
Discus: Cenzillus:
1 abril
El 1 abril es el dia 91 del añu del calandáriu gregorianu i el 92º enos añus bisiestus. Quean 274 dias pa acabbal el añu.
Ebanheliu sigún San Huan
El ebanheliu sigún San Huan es la traución al extremeñu de Antonio Pérez Muñoz direutamenti dendi el griegu del cuartu libru del Nuevu Testamentu. Le costó acabihalu dozi añus. Pa la su realización gastó entri algotrus librus el Dicionariu extremeñu de Antonio Viudas Camarasa.
2 abril
El 2 abril es el dia 92 del añu del calandáriu gregorianu i el 93º enos añus bisiestus. Quean 273 dias pa acabbal el añu.
Santos Nicolás Blanco
Santos Nicolás Blanco hue un maestru, envestigaol i pueta estremeñu.
Los Barruecus
El parahi natural de Los Barruecus hue declarau Monumentu Natural pola Hunta d'Estremaura en hebreru e 1996, una nueva figura legal que garantizaba la proteción d'esti espaciu con el ohetivu e preservalu palas heneracionis huturas. Pa hustifical l'aplicación d'esti réhimin de proteción n'esti entornu se dierun numerosas razonis de gran pesu, en relación a l'emportancia de la heolohia, la fauna i la frora de la zona, asín cumu e los restus arqueolóhicus qu'atestiguan una continua presencia umana ena rehión. Esti reconocimientu oficial hue ebiu en gran miía a la repercusión mediática que heneró el proyetu el Museu Vostell Malpartia, que hue promoviu i assitiau en esus terrenus pol el artista alemán afincau en Estremaura Wolf Vostell, una e las figuras mas destacás el movimientu “Fluxus”.
Santos Nicolás Blanco
Biografía
Santos tuvu nacéncia ena villa cacereña de Guiju Granailla nel 1928. Estuyó nel IEM placentinu "Gabriel y Galán" i consigui el titulu bachillel. Endispués trebajó comu maestru ena Academia de Enseñza en Ahigal i ena Escuela Particulal el pantanu Gabriel y Galán. Endispués anduvu comu secretáriu el Patronato de la Casa-Museo "Gabriel y Galán", nel su puebru.
Los Barruecus
Los Barruecus s'alcuentran a unus 14 kilómetrus de Caçris, nel términu municipal de Malpartia e Caçris, aprosimadamenti 3 kilómetrus al sul el núcleu urbanu. Se acei endi Caçris pola carretera EX-521 hata Malpartia, ondi el desviu a Los Barruecus, ya está señalizau.
Santos Nicolás Blanco
Biografía
Hue un prohundu estuyosu l’obra grabeliana i escrebió puesia imitandu el mó el pueta charru. Tamién escrebió endirguis ena revista Alcántara i ena prensa regional.
Los Barruecus
Paisahi
El perfil i la configuración el paisahi son singularis i evocaoris. Las grandis masas de granitu s'an degradau pogresivamenti a lo largu e millonis d'añus pa dal orihin a unas hormas monolíticas globularis hucheás “bolus”, verdaeras esculturas moldeás pola manu e la naturaleza, qu'an recibiu nombris cumu “la Seta” u “las Peñas del Tesoro” (las Cimerias el tesoru). Riu Salol es la prencipal arteria fluvial, i el su represamientu en deferentis epocas á posibilitau la creación d'una seri e charcas. Entri ellas s'alcuentra la conocia cumu el Barruecu d'Abahu, en cuya orilla s'assitia el antigu “Lavadero de Lanas” (Lavaeru e Lanas), que uguañoti costituyi el Museu Vostell.
Santos Nicolás Blanco
Biografía
Nicolás Blanco enfeneció ena villa que lo vidu nacel el 27 Noviembri el 2001.
Los Barruecus
Paisahi
El Lavaeru es un eificiu costruiu nel sigru XVIII pa contenel l'endustria lanal el lugal. Con esti fin s'aprovechun las estruturas d'unus molinus harinerus predesistentis. En 1988, el conhuntu hue declarau “Bien d'enterés curtural i Sitiu estóricu" pola Junta d'Estremaúra. Sabulugal paradimáticu e la arqueologia preendustrial i citau nel su momentu pol estudiosus comu Pascual Madoz, Antonio Ponz u Juan Agustín Ceán Bermúdez, esperimentó un procesu d'ampliación ebiu al aumentu e l'endustria a la que se eicaba a lo largu el sigru XIX, pa aluspués sufril el abaldonu i la ruina duranti el sigru XX. Estaba hormá pol varius molinus, un batán, el lavaeru, oficinas, ependencias, una ermita chiquenina i la charca, esencial pal procesu e lavancia e la lana. La su arquitetura se organiza a partil de la pares de la charca, endi onda esmienzan una seri e navis u espacius aboveaus que uguañoti conservan los nombris de las antiguas hunciones a las que estaban eicaus, cumu el esquileu, pesahi, calderas... Estus espacius se sostienin medianti arquerias hormás pol paramentus rústicus de ladrillu, preteneciendu tós estus rasgus a la arquitetura populal de la rehión. Cumu curiosiá, izil que los malpartieñus son mu aficionaus a pescal ena charca hucheá el Barruecu d'Abahu, ondi se caturan unus pecis, las tencas, mu apreciaus pol el su sabol i que se gastan cumu ingredienti prencipal d'angunus de los platus mas celebraus de la gastronumia local.
Las tencas nu son la única especi animal destacá de Los Barruecus. Pudrie consieralsi que la mas señalá d'esti ábitat es la cibueña branca, que á estableciu en él una e las colonias sobri roca mas emportantis a nivel Uropeu. Estas avis costruyin los sus nius sobri los bolus graníticus, prouciendu con ellu la imahin mas emblemática d'esti paisahi. Algotrus animalis que puebran la zona son nutrias, liebrus, lagartus ocelaus (el mayol de los lagartus ibéricus), tritonis, galápagus leprosus i varias especis de rapacis cumu el águila carzá i culebrera, milanu rial i negru u aguiluchu cenizu. En cuantu a la frora, en orihin mas arbolá, derivó a otra hormá ena su mayoria pol deferentis especis de matorralis (retamas, codesu) ebiu a las atividais agrarias i ganaeras nel ecosistema. Enas zonas úmeas, se puein visoreal tamién angunas especis de ranúnculus i orquídeas.
Santos Nicolás Blanco
Obra
La su obra queó inédita, anque conoció albondus prémius. Consigui el primel prémiu olganizau polas Juventudes de Extremadura Unida en Caçris, nel 1994, el "Gabriel y Galán" el su puebru natal nel 1996 i el de "Exaltación del olvido" en Ahigal, nel 1997. La su puesia es de temática rural, siguiendu al su maestru Gabriel y Galán, anque enclui noveais comu el usiu mas coscienti i conseqüenti el estremeñu. Gasta tamién una ortografia particulal pol me la qual gasta j, g i h pa los destintus tipus aspiración. El puema Loh doh compadrih i un cachu del El güertu de loh olivoh s’encluin ena Primera Antología de Poesía Extremeña.
Los Barruecus
Arqueolohia
D'epocas mas recientis s'an alcuentrau sillaris con escricionis i tehas, d'epoca romana, i tamién son conocius angunus enterramientus antropomorfus tallaus en roca, el periodu artumeyeval. Sumaus al antigu Lavaeru, el sigru XVIII, i a diversus molinus harinerus, tós estus restus costituyin un enteresanti rustru arqueolóhicu de la presencia i atividais umanas ena rehión.
3 abril
El 3 abril es el dia 93 del añu del calandáriu gregorianu i el 94º enos añus bisiestus. Quean 272 dias pa acabbal el añu.
4 abril
El 4 abril es el dia 94 del añu del calandáriu gregorianu i el 95º enos añus bisiestus. Quean 271 dias pa acabbal el añu.
Ipasu
Ipasu [iˈpazu] (en griegu Ἵππασος, [hípːasos] hue un filósofu pitagóricu el sigru V e. C.
Via
Sigún el moti que tien, ὁ Μετραποντῖνος “el metapontinu”, esti pensaol era d’origin itálicu, de Metapontu, nel golfu Tarentu. Tuvu nacéncia pal 500 e. C.. Plontinu s’ubu de margullil nel pensaeru pitagóricu la epoca que acenagava la zona sul Itália, anque tuvu ideas deferentis i en muchus puntus no aconllegava con el misticismu i escurana los pitagóricus. Más, lo avientarun de la socieá pitagórica pol palral de las sus dotrinas en púbricu.
Obras
Diógeni Laérciu recogi la afirmación Demétriu, quien dis ena su obra que Ipasu naita queó escritu. No estanti, se le conocin várius espetus el su pensaeru polas citas i referéncias dotrus autoris.
Pensaeru
A la contra los pitagóricus, Ipasu creiva qu'el prencípiu natural —ἀρχή— era el huegu, no los númerus. Con tó campeó polas sus hallauras matemáticas i geométricas. Se crei que prevó la essisténcia los númerus inracionalis i costruyó el primel dodecaedru. Nel pensaeru cosmológicu, Ipasu sostribava el cámbeu el universu —ἡ τοῦ κόσμου μεταβολή—, assín comu la su inlimitacion i contina movicion.
Sépalu
En botánica, se llama sépalu a la pieza froral que jolma el calis ena frol duna pranta angiosperma.
Los sépalus sonin los qu'engüervin las otras piezas froralis ena primel fasi d'esarrollu, cuandu la frol es namás qu'un capullu. Tamién evitan, enas aspecis entomófilas, que los bichinus lleguin al néctal sin passal polos estambris y estigmas.
Ótica
La ótica (del griegu optomai, vél) es la rama la física qu'estúdia el comportamientu de la lus, las sus caraterísticas i las sus manifestacionis. Albarca el estúdiu de la reflesion, la refracion, las enterferencias, la difracion, la holmación d'imágenis i la enteracion de la lus cona matéria. Estúdia la lus, es izil, el su comportamientu anti la matéria.
Cristina Elena Teniente Sánchez
Cristina Elena Teniente Sánchez (Caçris, 9 de mayu de 1967) es una política estremeña, pretenecienti al Partido Popular.
Sépalu
El númiru sépalus en una frol es un caraiti emportanti pa la crassificación y identificación duna aspeci.
Dexisti una varieá considerabri ena jolma los sépalus entre aspecis diferentis. A menú los sépalus sonin mu chiqueninus y apaecin cumu dientis u crestas. Ejemprus de froris con periantus mu chiqueninus puen enjallalsi entre las graminias.
Cristina Elena Teniente Sánchez
Biografía
Estuvu a estudial derechu ena Univelsidá de Estremaúra, ondi se licenció en 1991. En 1995 esmençó la su carrera política en el Ayuntamientu de Caçris i a partil de 2003 hue deputá ena Asamblea d'Estremaúra. Hue vicepresienta i Portavos i Consejera d'Empleu, Empresa e Innovación de la Junta d'Estremaúra.
Huentis de León
Huentis de León, o Fuentis de León (Fuentes de León en castellanu i oficialmenti) es un monicípiu estremeñu, pretenecienti ala provincia de Badajós.
Epictetu
Epictetu [epɪh̪thetu] (en griegu Ἐπίκτητος, [epíktɛːtos]) hue un filósofu estoicu, unu los pensaoris mas enfruyentis el sigru I i II el Empériu Romanu.
Huentis de León
S'assitia en prena sierra nel arrayu d'Andaluzia. Preteneci a la comarca de Tentudía i al Partiu judicial de Fregenal de la Sierra. Tien 2.542 abitantis.
Epictetu
Via
Epictetu tuvu nacéncia pa metá el sigru I ena localiá frígia de Ierópoli (ogañu conociu comu Pamukkale), seguramenti en el senu una família escrava.
Córduba
Córduba (Córdoba, en castellanu) es la capital la província de Córduba, assitiá en España, ena comuniá autúnoma d'Andaluzia. Es la tercera ciá d'Andaluzia pol puebración al atrás de Sevilla i Málaga.
Hue la capital el Califatu de Córduba i la mayol ciá el mundu duranti el sigru X quandu tinia meyu millón d'abitantis.
El su cascu estóricu hue declarau Patrimoñu la Umaniá pola UNESCO en 1984.
Epictetu
Via
De mu zagalinu, aballó a Roma i dengún datu avemus tocanti a la infáncia d'esti filósofu. Las primeras enteracionis que se tienin son ya de la su via moçu comu escravu el romanu Epafroditu, libertu el emperaol Nerón. En baju Epafroditu, el huturu filósofu acebió un tratu própiu dun escravu, anque tuvu ciertas libertais. Puu assestil a las licionis Musóniu Rufu, allina en Roma, de má que plontinu alquirió maera estoica.
S’inora quándu, pero a la final el su amu le conceyó la libertá. Endespues de vel deprendiu las enseñanças Musóniu, Epictetu hundó una escuela filosófica ena capital el Empériu lo suficientimenti enportanti comu pa encluí-lo entre los filósofus avientaus por mó el decretu que sacó Nerón. Tuvu qu’ahuyil a Nicópoli, en el Épiru, ciá rezienti, andi hundó otra escuela que tuvu mucha nombreria ena Antigüeá. Zagalis i enteressaus ena matéria de tolos lugaris el Empériu acuian a oyel los endilguis en griegu de Epictetu. Allí leyia i entrepetava los testus los prencipalis estoicus la Vieja Estoa comu Crisipu o Cleanti.
No llegó a tenel família, enque poquinu enantis de moril sacó de la güerfandá al muchachu dun amigu i consiguió una mujel de cria. El su estilu via era mu sóbriu, sin lujus, ni estrebejilis, ni comoiais. Murió enantis de hazel-se emperaol Marcu Uréliu, entre el 120 i el 130, en Nicópoli.
Obra
Las dos obras prencipalis que se conselvan d'esti filósofu estoicu son el Ἐγχειρίδιον i las Dissertationes ab Arriano. Ambas i dos son produtus los apuntis del su discípulu Arrianu. El Ἐγχεριδίον o Manualinu es un epítomi las Dissertacionis en el que de horma mu concissa i crara se espón los prencipalis prencípius que defendia el maestru. L’obrina venia acompañá duna cartina-prólogu ena que a lo vistu Arrianu assegurava la su utoria i que le dedicava el tratainu a un Messalinu paí. Por desgrácia, essa carta no se conselva.
Alogu, las Dissertacionis son los apuntis que tenia Arrianu del su maestru i que plontinu, i sin el su premissu, escomençarun a andurreal paí. L’obra albarcava ochu librus, de los que namás avemus quatru. En ellus s’arrecogi la dotrina Epictetu de horma chana, prencipalmenti aquellas cosas polas que campeava el filósofu: comentárius engeniosus, senténcias, ironias, etc. Los quairus que pranta son de cordialiá, andi s’alvierti el umanismu i familiariá Epictetu enas sus crassis.
Estus escritus huerun de mucha enportáncia ena estória la filosofia i la literatura. A quien mas enfruyó en el su pensaeru hue a Marcu Uréliu, filósofu i emperaol Roma endespues de Antoninu Piu, quien lo conoció por mó Rústicu.
Abreviaturas
D'acuerdu con el Liddell-Scott, esti utol tien l’abreviatura Epict. del su nombri latinizau Epictetus. Las sus obras tienin vé-la equí estas abreviaturas:
5 abril
El 5 abril es el dia 95 del añu del calandáriu gregorianu i el 96º enos añus bisiestus. Quean 270 dias pa acabal el añu.
Sínkope
Sínkope es una banda de rock estremeña, oriunda la comarca La Serena. Los sus biembrus provienin de Cabeça del Buei, Quintana de la Serena, Villafranca los Barrus, Trujillu i Méria.
Musiqq
Musiqq es un duo lituanu que hue holmau nel 2009. El 23 hebreru 2011, el duo ganó la selecion lituana pa el Festival de la Cancion d'Urovision de 2011 en Alemaña cona cancion "Angel in Disguise".
Esferu
Esferu [ɛˈɸːeɾu] (en griegu Σφαῖρος, [sphairos]) hue un filósofu estoicu del sigru III e. C., discípulu de Cleanti i Zenón.
Vida
Las escassinas enteracionis tocantis a esti filósofu s’án trasmitíu polos testus Diógeni Laerciu, prencipalmenti, enque tamién en Platón, Ateneu, Cicerón o Plutarcu.
Pol moti que tuvu ὁ Βοσποριανός “el bosforianu” es possibri que rescreciera del Bósforu. Conoció plontu las enseñanças delos primerus estoicus, entre ellus Cleanti i Zenón. Diógeni dis que primeru tuvu comu endilgaol a Zenón i que alogu hue discípulu Cleanti. De pa quandu alunu, Tolomeu Filópatu mandó venil ala corti a Cleanti o angunu delos sus más alunus ilustris, comu Crisipu dixu que no, aballó Esferu.
Una anégota que se trasmiti de pala su estancia ena corti Tolomeu cuenta que nuna carava ena comía al tentu de si el sabiu opinava o no, en dixiendu Esferu que no bichava, el rei quiju de comprová-lu. Mandó trael unas granás de cera (sigún Ateneu huerun páxarus) i el filósofu se canteó pa cogel i deque lo vidu el rei le cortó el revessinu. En escusandu-si, Esferu alegó que cona idea de cogé-lus no demostrava que almitía que hueran granás de verdá, namás que era verissimi que lo hueran.
Otra anégota d'estus añus es la contiesta que le dio a Mnestratu que lo acusava de dizil paí que Tolomeu no era rei, entienda-si por nol sel sabiu. La contiesta hue velaquí esta:
Obras
Hue un autol mu castizu, pos ya en época romana se conocían i leían angunas delas sus obras o, alo menus, los sus pensamientus mas atinaus. Redató un haci de trataus a tentu de física (Περὶ σπέρματος, Περὶ κόσμου δύο), perceción (Πρὸς αἰσθητηρίων), moral (Περὶ τῆς ἠθικῆς διατάξεως, Περὶ παθῶν δύο) i lenguagi (Περὶ ὁμοίων, Περὶ ἕξεως). Amás cautivó el géneru dela diatriba en obras comu Περὶ Ἡρακλείτου πέντε διατριβῶν i hizu angunus diálogus comu los Διαλόγους ἐρωτικούς. Se conoci un libru ténicu, al tentu la dialética: Τέχνης διαλεκτικῆς δύο. Como sabiu tamién caviló a tentu del buen goviernu (εὐνομία) i las sus leis, comu muestran los títulus de Περὶ νόμου i Περὶ Λακωνικῆς πολιτείας.
Amás se sabi que escrivió cartas, enque no se conocin los destinatarius, namás la referencia Diógeni Laerciu. Por desgracia, denguna delas sus obras se conservan. Namás angunus caquinus mentaus d'autoris más posteriol. Lo más seguru es que esprimentara una redución comu en resúmin escolaris i ya los antíguus lo conocieran, comu sueli acontecel, más pol sentencias que polas sus obras compretas.
Abreviaturas
D'acuerdu con el catálogu sigras autoris griegus el Liddell-Scott, Esferu recibi l'abreviatura '''Sphaer. Stoic.' (Esfer. Estoic.) del latín Sphaerus Stoicus'', destinguiendu-lu assín del estoriaol Esferu.
Güelva
Uelba (Huelva, en castellanu) es la capital la província de Uelba, assitiá en España, ena comuniá autúnoma d'Andaluzia. S'alcuentra assitiá ena "Tierra llana", ena confluencia los rius Tinto i Odiel, preteneciendu a la "Cuenca el Guadiana" i posei a 1 de jeneru de 2009 una puebración de 151.722 abitantis. Es capital de província dendi 1833 i tien rangu de ciá dendi 1876.
Ibielnu demográficu
L'Ibielnu demográficu es un fenómenu caracterizáu pol un aviejamientu de la puebración i una caida de la tasa de fecundiá o númeru de niñus por mujel.
Dulce Chacón
Dulce Chacón (Çafra, Baajós, 3 de júniu de 1954 - Madril, 3 de Diciembri de 2003) escrebiora estremeña.
Naci nuna família traicional, enque mas tardi los sus idealis de gocha la llevarun a entental sacal a la lús los archivus las ehecucionis duranti el franquismu u a oponelsi a la guerra d'Irak.
Cuandu ella contaba solu con 11 añus d'eá, el su pairi espenó. La mairi se llevó a la família a Mairil, i Dulce, unta la su helmana hemela, acabihó nun coléhiu entelnau. Asín hue cumu Chacón esminció a escrebil puesia pa ahuyil de los traumáticus cámbeus qu'estaba viviendu. Duranti la su huventú leyó a Celan, Rilke, César Vallejo i José Ángel Valente, autoris que tendrán una huerti enfruéncia nel su estilu presonal.
En Noviembri de 2003 le hue dianosticau un cancel en estau avançau. Dulce Chacón fenecia el 3 de Diciembri d'esi mesmu añu, queandu un mariu i tres ihus.
Lenguas romancis
Las luengas romancis son las qu'ahorran del latín vurgal.
Limes
Un limes (, IPA [ˈliːmɛs] “arrayu, lindi”) costituia un bordi defensivu que sirvia pa destraçal las zonas d’enfruyéncia en Roma.
Lenguas romancis
Cola tumba el Empériu Romanu, el longol entri las partis el mesmu i l'enfruéncia e las luengas localis, el latín vurgal se gorvió enas luengas romancis.
Limes
Destribución
Los limites (IPA [ˈliːmɪteːs]) mas emportantis el Empériu s’estendian al norti, aprovechandu los culsus los rius Rin i Danúbiu i ena isla de Gran Bretaña, manque tamién los ubun ena parti sul el Empériu, polos atualis territórius el norti d’África, p’Arábia i Síria.
Lenguas romancis
Ogañu son más 30 luengas palrás pol 900 millonis de presonas.
Limes
Propósitu
El bordi los limites romanus se destraçaban con murus, torretas defensivas a ca cierta distáncia i puertas. El prencipal ojetivu era cubril zonas conflitivas d’arrayu con una proteición pelmanenti, de mó i maea que la enfruyéncia romana a dambus a dos laus la murallas premitiera cierta siguráncia. Con el tiempu, estas zonas froterizas huerun emportantis bichas comelcialis i albarcaban núclius puebracionalis consierabris, nacius la huerça dellus d’assentamientus melitaris. Las mas emportantis obras tuvun lugal entri los sigrus I i II, prencipalmenti cona úrtima espansión Trajanu i cona política delimitativa i de siguráncia los posterioris emperaoris Adrianu i Antoninu Piu.
2006
2006 (MMVI) hue un añu normal encetau en Domingu nel calandáriu gregorianu. Á siu anombrau:
Duruelo de la Sierra
Duruelo de la Sierra es un monicípiu assitiau ena província e Sória, en Castilla i Lión, España. Tini 1473 abitantis nun ária e 44,84 qm² i una densiá e puebración de 32,85 ab./qm².
Luenga napolitana
El napolitanu (nnapulitano) es una luenga romanci palrá ena ciá e Nápolis i en ciertas zonas de las rehionis vizinas el Abruzzo, Basilicata, Calabria, Campania, Lazio, Molise i Puglia. Mas de 7,8 millonis de presonas palran esta luenga.
El Napolitanu es el idioma en que s'escrebin tolas cancionis folklóricas napolitanas, talis cumu 'O surdato 'nnammurato, 'O sole mio i Funiculì Funiculà.
Orihin
Al igual que tolas luengas romancis, el Napolitanu deriva el latín; peru tieni enfruéncia española, francesa i normanda. Velequí el Pairimuestru en napolitanu, estremeñu, italianu i latín pa notal las deferéncias.
Prenunciación
Al igual qu'el italianu, la "c" siguia de "e" u "i" se prenúncia ch, se prenuncia /k/ alantri e "a", "o", "u". Pa mantenel el son /k/ alantri e "e" u "i", es mestel añiil una "h": chiste "esti" se prenuncia ['kĭʃtə]. Pa conseguil el son /tʃ/ alantri el restu e vocalis se añii una "i": fanciullo "zagal" se prenuncia ['fantʃulo] (la i nu se prenúncia).
La s se prenúncia alantri d'oclusiva sorda [ʃ].
A deferéncia el italianu, el napolitanu posei "j" nel su abiciáriu. Esta se prenúncia cumu i. Pol sabulugal: Tujo, se prenúncia ['tujo]
Si una parabra acabiha en -je, la e s'omiti. Pol sabulugal: nuje (musotrus) se prenúncia ['nui].
Guipa tamién
Güiquipeya en napolitanu
Jaén
Jaén es una ciá española, capital la província omónima ena comuniá autúnoma d'Andaluzia. Cuenta con 120,021 abitantis que representan la sesta parti la pueblación de tola província.
Eugenio Montale
(Hénova 12 Otubri de 1896 — † Milán 12 Setiembri de 1981) hue un pueta i traduciol italianu. Hue laureau con el Premio Feltrinelli 1962 i el Nobel de literatura 1975.
Lengua francesa
El francés (français, la langue française) es una lengua romanci palrá originalmenti en Francia, Belgica, Lussemburgu i Suiça i ogañu pol alreol 350 millonis de presonas pol tol mundu cumu, nativus u segundera luenga con una puebración senificativa en 54 paisis.
El francés ahorra el Latín cumu algotrus cumu el español, italianu, catalán, rumanu i portugués. Hue enfruenciau polas luengas célticas de la Galia romana i polas palras helmánicas de los envasoris francus.
Es luenga oficial en 31 paisis, la huerça d'ellus horman lo que se conoci cumu La Francufonia, la comuniá de nacionis francuparlantis. Es luenga oficial de las Nacionis Unias i albondas algotras organizacionis entrenacionalis.
Estau legal en Fráncia
Pol mé la Costitución Francesa, el francés es la luenga oficial endi 1992 (inque angunus testus legalis antirioris l'iban haziu oficial endi 1539, pol sabulugal l'Ordináncia de Villers-Cotterêts. En Fráncia es atihi gastal del francés enas espubricacionis oficialis del gobielnu, ena educáncia púbrica (inque estas disposicionis son inorás amenú) i contratus legalis; la pubriciá ebin lleval una traución de las parabras estranheras itó.
Amás del francés, ai tamién una gran varieá de luengas rehionalis. Fráncia á sinau la Calta Uropea polas Luengas Rehionalis peru nu á siu ratificau endi que va a la escontra de la Costitución de 1958.
Suiça
El francés es una las cuatru luengas oficialis de Suiza (unta el alemán, italianu i returománicu i es palrau ena zona suiça llamá Romandia. El francés es la luenga nativa del arreol 20% de la puebración suiza.
Bélgica
En Bélgica, el francés es luenga oficial en Valónia (descruyendu los cantonis del esti, que son helmanófonus) i una las dos luengas oficialis (unta el nerlandés) ena rehión de Bruselas, ondi es palrau pola huerça de la puebración, inque nu cumu primel luenga. El francés i el alemán nu tinin reconocéncia cumu luengas oficialis ni cumu luengas minoritárias en Flandes, inque arreol los lindis colas rehiones antirioris ain docenas de puebracionis con ayuas luengüísticas palos palrantis de francés; un chascu apaiciu acaeci en Valónia col nerlandés i el alemán. En total, los palrantis nativus de francés hazin arreol 40% de la puebración del pais; el 60% restanti palra nerlandés y de estus úrtimus, el 59% pii palral francés cumu segundera luenga. El francés es conociu pol 75% de los belgas, seya cumu palra matelna, cumu segundera u cumu trecera luenga.
Mónacu i Andorra
Inque el monegascu es la luenga nacional de Mónacu, el francés es la única luenga oficial i los que tinin nacionaliá francesis son el 47% la puebración.
El Catalán es la única luenga oficial d'Andorra, peru el francés s'audecha gastalu pola prosimiá con Fráncia. Las presonas con nacionaliá francesan son el 7% la puebración.
Itália
EL francés es tamién luenga oficial, unta el italianu, ena província del Valle d'Aosta, (Itália). Amás, un güen númiru e dialetus francu-provençalis se palran nesta província, inque nu tinin reconocéncia oficial.
Lussemburgu
El francés es la palra oficial nel Gran Ducau de Lusemburgu, unta el alemán i el lusemburgués. Inque el lusemburgués (se paeci muchu al alemán) es la luenga nativa, el francés es mu gastá enos asuntus gubernamentalis, negócius i educáncia.
Las Islas del Canal
Inque Jersey i Guernsey, se conocin polas Islas del Canal peru son entiais deseparás. Dambas dos gastan el francés, sobritó ena alministración.
Estau legal en Canadá
Arreol 7 millonis de canadiensis son palrantis nativus de francés, de los cualis 6 millonis vivin en Quebec i el francés es una e las dos luengas oficialis de Canadá unta el inglés). La Carta Canadiensi de los Derechus i libertais tratan al tentu los derechus de los canadiensis p'aceel a los servícius en dambas dos palras. Pol lei, el gobielnu federal ebi ofrecel servícius en inglés i francés, los decretus del Parlamentu e Canadá ebin sel traucius nestas dambas dos palras i la huerça los produtus vendius en Canadá ebin etiquetalsi en dambas dos luengas.
Arreol 13% de los canadiensis tinin conocéncia de francés, mentris que el 18% conocin tantu el inglés cumu el francés. En cámbeu, alreol 80% de la puebración de Quebec es palranti nativa e francés i el 95% puei palralu. Á siu la única palra oficial en Quebec endi 1974. El estau legal del francés hue rehorçá cola adoción de la Carta de la Luenga Francesa en 1977 (conocia cumu Bill 101), c'asiguraba que tolas presonas tinin derechu a que la alministración cevil, los servícius socialis, corporacionis i empresas se comuniquin con ellas en francés.
Aití
El francés es luenga oficial en Aití, inque es la mas palrá pola crasi arta, el criollu aitianu (una luenga criolla basá nel francés) es más palrá cumu luenga mairi.
Territórius ultramarinus de Fráncia
El francés es tamién luenga oficial enos territórius ultramarinus francesis de Guayana Francesa, Guadalupi, Martinica, San Bartolomé, San Martín, San Pieru i Miguelón, Polinesia Francesa i Nueva Caledónia.
Tosi (pálpagu)
La tosi palpebral (del griegu πτῶσις [ptɔ́ːsis] “caia”) es la caia anolmal el pálpagu darriba. La tosi palpebral puei prevocal, de no tratalsi, afeicionis a la vista, comu ambliopia u astimatismu.
Causas
La caia el pálpagu se produzi de que los músculus que s’encargan d’alevantal el pálpagu no son lo suficientimenti huertis pa hazelu. El chascu puei afetal a un oju u a dambus a dos. La tosi se puei dal de nacimientu, anque tamién se puei original pol destintus motivus. Quandu mayol, pol mó la debilitú los músculus, puei general tosi. Motivus ajenus puein sel el dañu el niervu oculomotol —que es el que controla el músculu elevaol—, la diabeti, un tumol celebral u una miastenia.
Crassificaeru
En sigún la causa qu’origini la caia el pálpagu, se puei crassifical la tosi en:
Trataeru
La tosi aponurótica i congénita requiel entriveción quirúlgica de que empatarata la visión. Otrus tipus tosis que no afetin gravimenti a la vista, puein tratalsi con unus lentis especialis.
2007
2007 (MMVII) hue un añu normal encetau en lunis sigún el calandáriu gregorianu, i á siu anombrau cumu:
6 abril
El 6 abril es el dia 96 del añu del calandáriu gregorianu i el 97º enos añus bisiestus. Quean 269 dias pa acabal el añu.
Plantae
Plantae (prantas) es un réinu ena crasificación centífica de los seris vivus qu'encluyi a los organismus multicelularis con células de tipu eucariota i con paré celulal, que otienin nirgía de la lus del Sol que las células adquierin grácias a la clorofila de los cloroplastus de las sus células. Con essa nirgía i meyanti el procesu de fotosíntensis convieltin el dióxidu de carbonu i el áugua en açucaris que gastan comu huenti de nirgía. Son por tantu organismus autrófus. Argunas algas tamién pertenecin a esti reinu.
9 abril
El 9 abril es el dia 99 del añu del calandáriu gregorianu i el 100º enos añus bisiestus. Quean 266 dias pa acabbal el añu.
8 abril
El 8 abril es el dia 98 del añu del calandáriu gregorianu i el 99º enos añus bisiestus. Quean 267 dias pa acabbal el añu.
7 abril
El 7 abril es el dia 97 del añu del calandáriu gregorianu i el 98º enos añus bisiestus. Quean 268 dias pa acabal el añu.
Madagascal
Madagascal, oficialmenti Repúbrica de Madagascal, es una nación insulal assitiá nel Océanu Índicu, frenti a la costa sulesti del continenti africanu, al'ao de Mozambiqui. Amás es la isla mas grandi d'África i es la cuarta isla mayol del mundu. Está desepará del continenti por el canal de Mozambiqui.
Huang Xianfan
Biografía
Huang tuvu nacéncia en Fusui-upon-Zuojiang, Guangxi Chinese, en Noviembri de 1899, i era iju de Gan Xinchang i Huang Lan, dambus dos campusinus propietárius las sus tierras. Passa la su enfáncia nel su pueblu natal, diendu a la escuela, i a los 23 añus se treslada a Nanning (capital de Guangxi) pa acontinal los sus estuyus en la "Escuela Normal Nanning" (1922-1926). En 1926 alcibi el títulu maestruescuela i es destinau a Qujiu, a unus 60 quilómetrus del su lugal. Al poquinu tiempu va a Pekín pa acontinal estuyandu en la "Univelsiá Normal e Beijing"(1926-1935). En 1935 se va a Tóquiu (Tokyo, la capital i mayol ciá de Japón) a continuar estudios en la " Univelsiá emperial e Tokio"(1935-1937). En 1940 consigui la cátedra estória en la Univelsiá de Guangxi (1940-1953) y en 1954 la del Estitutu Normal de Guangxi (1954-1982). Huang espenó el 18 d'Eneru de 1982 Guilin del Guangxi.
Tierra
La Tierra (símbolu astronomicu: ) es el tercel praneta el Sistema Solal, i el mayol los pranetas terrestis o telúricus. Es el únicu praneta nel que se conoci la existéncia de vía. Está assitiá a aprosimadamenti 150 millonis de quilometrus el Sol. Posei un satéliti natural, la Luna.
El 71% la su superfici está cubierta pol áugua.
Realiza dos movimientus prencipalis nel espáciu, traslación (gira alreol el Sol) i rotación (gira alreol el su ehi); i dos movimientus secundarius, precesión i nutación.
12 abril
El 12 abril es el dia 102 del añu del calandáriu gregorianu i el 103º enos añus bisiestus. Quean 263 dias pa acabbal el añu.
Giuseppe Tartini
(Pirano – actualmenti Piran, Slovenia –, 8 Abril e 1692 - † Padova, 28 Hebreru e 1770) hue un compositol italianu. Escrebió más de 150 conciertus i 130 sonatas pal violín.
Lengua oficial
La lengua oficial es ena definición dá pola UNESCO, la lengua gastá nel marcu las diversas ativiais oficialis: legislativas, ejecutivas i judicialis dun estau soberanu o dun territoriu.
Es la lengua consagrá ena lei, por mé la constitucion o duna lei ordinária, o simplementi pola via la constumbri, dun país, estau La lengua oficial es ena definición dá pola UNESCO, la luenga gastá nel marcu las diversas ativiais oficialis: legislativas, ejecutivas i judicialis dun estau soberanu o dun territoriu.
El escogel una lengua oficial dependi de razonis políticas, ebi sel la lengua gastá en tolos actos oficialis del puel ejecutivu, bien seya nel derechu esternu (trataus, convencionis internacionalis), o bien seya nel derechu enternu (constitucion, leyis ordinárias, actus pulíticus, sentencias judicialis, actus almenistrativus, discursus oficialis, etc.). La lengua oficial sedrá nun prencipiu la lengua palrá o las lenguas palrás pola puebracion de cá estau o territoriu.
Solu cerca la metá de los paisis el mundu tien lenguas oficialis espresás ena lei. Angunus tien namás una lengua oficial, comu nel casu de Brasil, manqui otrus tienin mas d'una, comu nel casu de Paraguai o Bélgica.
Angunus paisis atribuyin entovia el estatutu de lengua oficial a ciertas luengas palrás en partis del su territoriu. Essas lenguas son lenguas cooficialis nesas áreas. Es el casu d'España ondi son cooficialis el vascu, el catalán i el gallegu.
10 abril
El 10 abril es el dia 100 del añu del calandáriu gregorianu i el 101º enos añus bisiestus. Quean 265 dias pa acabal el añu.
Repúbrica de China
La Repúbrica de China (chinu tradicional: 中華民國, chinu simplificau: 中华民国, pinyin: Zhōnghuá Mínguó, Wade-Giles: Chung-hua Min-kuo), tamien conocia como Taiwán, es un estau endependienti parcialmenti reconociu assitiau nel estremu orienti d'Ásia.
11 abril
El 11 abril es el dia 101 del añu del calandáriu gregorianu i el 102º enos añus bisiestus. Quean 264 dias pa acabbal el añu.
Repúbrica de China
El régimin de la Repúbrica de China supusu a la última dinastia enperial, la Qing, como sistema políticu en China en el añu 1912. Endespues el final de la Guerra Cevil China en 1949, se proclamó la Repúbrica Popular China en Pequín, i el régimin de la Repúbrica de China, dominau pol Partiu Nacionalista Chinu o Kuomintang, alcontró refugiu ena isla de Taiwán, única parti del territoriu chinu que no llegaria a cayel baju control del nuevu régimin chinu, i ondi s'á manteniu la Repúbrica de China ata ogañu.
Dende 1949, la Repúbrica de China namás almenistra angunas islas, prencipalmenti la isla de Taiwán, junta una tupa d'archipiélagus chiquininus como las islas Pescaoris, Kinmen (o Quemoy), Matsu, Pratas i Taiping.
Sidney
Sidney es una ciá australiana, capital el Estau Nueva Galis el Sul, ena costa oriental. Tien 4.336.374 abitantis, huendu la ciá más poblá el continenti. Allí s'alcuentra el famosu eifíciu la Ópera.
Talavera la Real
Talavera la Real [talaˈβeɾa la rɛˈɑl] es un monicipiu pacensi. Cai a 50 km dela capital meritensi i tien una pobración de 5.557 (2011).
Sidney
Estória
Hue hundá polos británicus en 1788 pa servil comu carci. En 1852 hue declará ciá, la primera en Austrália. En 2000 tuvun alli lugal los Juegus Olímpicus.
Fermín Solís
Fermín Solís (16 mayu de 1972, Mairoñera) es un dibujanti de comics estremeñu. Anque tuvu nacencia en Mairoñera, con un añu la su familia se trasladó a Caçris, ondi entovia vivi.
14 abril
El 14 abril es el dia 104 del añu del calandáriu gregorianu i el 105º enos añus bisiestus. Quean 261 dias pa acabbal el añu.
Zoologia
La Zoologia (del griegu «Ζωο» zoon = "animal", i «λογος», logos = "estudiu") es la disciplina biológica que s'encarga del estudiu de los animalis. La zoologia comu céncia escomençó con el filósofu Aristóteli.
Lengua aragonesa
L'aragonés es la lengua del grupu romanci (nel sentiu filulóhicu el términu) palrá en Aragón.
Muestra testual
"L'aragonés (luenga aragonesa) ye un idioma romanze parlato á Aragón por 54.481 presonas, sopre tot á las redolatas pirinencas e prepirinencas d'a probinzia de Uesca. Á las altras redolatas aragonesas á on que se charró lo idioma, uei o sustrato e influyenzia de l'aragonés ye encara perzeptible n'o castellán que se i fabla, espezialment n'os aragonesismos lecsicos."
Bambi
Bambi es una penícula animá de 1942, produzía por Walt Disney i basá nel cuentu Bambi, una vida nel bosqui ("Bambi. Eine Lebensgeschichte aus dem Walde" en alemán) sacau'n 1923 pol utol austriacu Felix Salten. La penícula hue estrená'l 13 Agostu de 1942 pola compaña RKO Radio Pictures i es la quinta largumetraji animau ena serii de crássicus animaus produzías polos estuyus Disney.
Los pressonajis prencipalis son Bambi, un ciervu de cola branca, los sus pairis (el Gran Préncipi'l bosqui i la su mairi), los sus amigus Thumper (un coneju d'hozicu rosau), i Flower (una mofeta), i la su amiga dela infancia i futura pareja Faline. Para esta penícla, Disney si tomó la libertá de morifical l'especii de Bambi dun corciu ena estoria original a un ciervu de cola branca, ya qu'el corciu no abita enos Estaus Uníus i'l ciervu de cola branca es más familial palos nortiamericanus.
Argumentu
Bambi es la estoria dun pequeñu ciervu contá dendi la su visión delos hechus, lo que mos porta a'l su mundu i vida. Conos sus amigus, comu Thumper el coneju, Flower la mofeta, i la su futura pareja Faline, descubrirá sabias lecionis sobri'l amol i la vida. El peligru que representa'l Ombri lu aprendi'l Préncipi'l Bosqui, i por esperencias comu la perda dela su mairi.
Premius i reconocencias
Esta penícula hue distinguida con tres premios dela Academia enas categorías de Mejor Son, Mejor canción por "Love Is a Song" (L'amol es una canción) i Composición Musical Original.
Secuela
En 2006 s'hizu una secuela pal mercau de cini'n casa llamá Bambi II.
La Siberia
La Siberia es una comarca estremeña, assitiá al esti, ena provincia de Badajós. El su centru almenistrativu es el conceju de Herrera del Duqui.
Lituania
Lituania (en Lituanu Lietuva o, de holma oficial, Lietuvos Respublika), es un país del noroesti d'Uropa que holma parti la Unión Uropea. Es unu los paisis bálticus. Hazi arrayu al norti con Letonia, al esti con Bielorrússia, al oesti con el Mari Bálticu al sul con Polonia i al suloesti cona ciá russa Kaliningrado.